Փորձագետներից մեկը՝ Վաչե Մնոյանը, եզրակացություն է տվել այս գործով կարևոր նշանակություն ունեցող ձայնագրության վերաբերյալ: Խոսքը, հիշեցնենք, այն ձայնագրության մասին է, որում լսվում է, թե ինչպես է Իսրայել Սարգսյանն այս գործով կալանավորված, ապա ազատ արձակված Տիգրան Ասատրյանին պատմում, որ ինքը Մովսես Ներսիսյանին պատվիրել է Արթուր Սաֆարյանի սպանությունն, ապա ինքը սպանել Մովսեսին: Հիշեցնենք, որ Իսրայել Սարգսյանը պնդում է, թե ինքը Տիգրան Ասատրյանին նման բան է ասել, քանի որ վերջինիս կասկածել է Արթուր Սաֆարյանի սպանության մեջ ու ցանկացել է հասկանալ նրա արձագանքը: Բացի այդ, Սարգսյանը պնդում է, որ ձայնագրությունը մոնտաժված է, և եթե այն ամբողջական լիներ, ապա պարզ կլիներ, որ ինքը որևէ կապ չունի Արթուր Սաֆարյանի սպանության հետ: